**Manastir-Islahane – 18.04.2021**

Mirëdita të gjithëve,dhe ju falemnderit që së bashku para këtij objekti unik e shënojmë Ditën Ndërkombëtare të monumenteve dhe lokaliteteve,si pjesë e trashëgimisë kulturore,këtë vit me një temë të theksuar “E kaluara komplekse - ardhmëri e larmishme”.

Me kremtimin e kësaj dite,ne nderojmë të mirën tonë të madhe kulturore,por jo vetëm për ta kujtuar se e kemi me bollëk,por edhe të na kujtojë se duhet ta ruajmë edhe përkrah të gjitha sfidave.

Prandaj,sot dua të bëj të ditur se Enti dhe Muzeu i Manastirit,**Islahanen e vendos në listën e objekteve nën mbrojtje të përkohshme.**Definimi i regjimit për mbrojtjen e saj,do të varet nga revalorizimi i objektit i cili është në rrjedhë e sipër.

Islahanja e Manastirit dhe ajo e Selanikut,janë dy objektet e fundit të ruajtura të këtij lloji në Ballkan,nga shtatë të ndërtuarat.Të ndërtuara në periudhën Osmane,gjatë shekullit XIX,me donacione nga bashkësia lokale e pronave,kishin një rol të jashtëzakonshëm për strehimin e fëmijëve të braktisur,jetimëve,fëmijë të cilët kanë zgjatur dorën për një kafshatë bukë,duke iu dhënë zanate,kryesisht në këtë objektshumë prej tyre u rritën dhe u bënë njerëz të respektuar.

Për fat të keq,luftërat,koha dhe neglizhenca janë pasqyruar në këtë objekt të Islihanes,që fjalë për fjale nga gjuha turke do të thotë – vend i mirë dhe i tillë duhet të mbetet.

**Sepse trashëgimija kulturore është vendi ku takohen e kaluara dhe e ardhmja,ndërsa mbrojtja e saj është në të tashmen.**

Për Qeverinë,dhe për Ministrinë e Kulturës,mbrojtja e trashëgimisë kulturore është amanet dhe mision për përkujdesjen e identiteteve kulturore të të gjithë qytetarëve dhe kujtesën kulturore të të gjithë neve.

Bëjmë hapa serioze për realizimin e këtij qëllimi – kemi hapur një program të veçantë për trashëgiminë kulturore në rrezik,përmes së cilës mundemi shpejtë të reagojmë për ti shpëtuar të mirat tonë kulturore- kishën “Shën Gjorgji” në Kubrinovë,kishën “Shën e Premtja” në Matejç dhe të tjera.Në listën e prioriteteve këtë vit janë edhe “Akuaduti i Shkupit”, “Sarai i Ahmed Nijazi Begut” në Resnjë, “Jeni Xhami” në Manastir dhe shumë të mira të tjera të rëndësishme.

Kemi ndarë mjete edhe për përgaditjen e një elaborati për revalorizimin e kishës “Shën Sofia” në Ohër,si dhe për përgaditjen e projektit për konservim të afreskës së saj madhështore.

Të nderuar,

Kjo është vetëm një pjesë e asaj që ne i kemi dhënë vetes si detyrim ,për të mbrojtur dhe për të rindërtuar trashëgiminë tonë kulturore, në këtë vit të rëndë dhe të paparashikuar,i cili nuk duhet të jetë një arsyetim.

Prandaj aty ku shkruhet “Objekti është në shitje – le të shkruhet –Objekti është nën mbrojtje”.